CELEX: 31982R0645
Language: el
Date: 1982-03-19 00:00:00
Title: Κανονισμός (EOK) αριθ. 645/82 τής Επιτροπής τής 19ης Μαρτίου 1982 περί εφαρμογής τών ποιοτικών κατηγοριών ΙΙΙ σέ ορισμένα φρούτα τής περιόδου εμπορίας 1982/83

Avis juridique important

|

31982R0645

Κανονισμός (EOK) αριθ. 645/82 τής Επιτροπής τής 19ης Μαρτίου 1982 περί εφαρμογής τών ποιοτικών κατηγοριών ΙΙΙ σέ ορισμένα φρούτα τής περιόδου εμπορίας 1982/83  

Επίσημη Εφημερίδα αριθ. L 076 της 20/03/1982 σ. 0018 - 0019

***** ΚΑΝΟΝΙΣΜΟΣ (ΕΟΚ) αριθ. 645/82 ΤΗΣ ΕΠΙΤΡΟΠΗΣ  της 19ης Μαρτίου 1982  περί εφαρμογής των ποιοτικών κατηγοριών ΙΙΙ σε ορισμένα φρούτα της περιόδου εμπορίας 1982/83  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1116/81 (2), και ιδίως το άρθρο 4 παράγραφος 1,  Εκτιμώντας:  ότι ο κανονισμός αριθ. 211/66/ΕΟΚ του Συμβουλίου (3) πρόσθεσε ποιοτική κατηγορία ΙΙΙ στους κοινούς κανόνες ποιότητας, ιδίως για τα ροδάκινα και τα επιτραπέζια σταφύλια· ότι μια τέτοια κατηγορία προστέθηκε στους κοινούς κανόνες ποιότητας, ιδίως για τα κεράσια και τις φράουλες, με τον κανονισμό (ΕΟΚ) αριθ. 1194/69 του Συμβουλίου (4)· ότι ο κανονισμός (ΕΟΚ) αριθ. 379/71 της Επιτροπής της 19ης Φεβρουαρίου 1971 περί καθορισμού των κανόνων ποιότητας για τα εσπεριδοειδή (5) και ο κανονισμός (ΕΟΚ) αριθ. 1641/71 της Επιτροπής της 27ης Ιουλίου 1971 περί καθορισμού των κανόνων ποιότητας για τα μήλα και τα επιτραπέζια αχλάδια (6), όπως τροποποιήθηκε τελευταία από τον κανονισμό (ΕΟΚ) αριθ. 1674/81 (7), καθορίζουν ποιοτική κατηγορία ΙΙΙ για τα προϊόντα αυτά·  ότι ο κανονισμός (ΕΟΚ) αριθ. 2764/77 του Συμβουλίου (8) παρατείνει μέχρι τις 31 Δεκεμβρίου 1982 την περίοδο κατά τη διάρκεια της οποίας μπορεί να τεθεί σε εφαρμογή η ποιοτική κατηγορία ΙΙΙ ορισμένων οπωροκηπευτικών, και ότι κατά συνέπεια συντρέχει λόγος να περιοριστεί η περίοδος εφαρμογής μέχρι της ημερομηνίας αυτής·  ότι σύμφωνα με το άρθρο 4 παράγραφος 1 του κανονισμού (ΕΟΚ) αριθ. 1035/72, οι ποιοτικές κατηγορίες ΙΙΙ μπορούν να τεθούν σε εφαρμογή μόνο αν τα προϊόντα που ανταποκρίνονται στις κατηγορίες αυτές είναι απαραίτητα για να καλύψουν τις ανάγκες της καταναλώσεως· ότι η ανάγκη αυτή παρουσιάζεται προς το παρόν για τα λεμόνια, τα επιτραπέζια σταφύλια, τα κεράσια και τις φράουλες· ότι λαμβανομένων υπόψη των σημαντικών διακυμάνσεων της παραγωγής από περίοδο σε περίοδο πρέπει να περιορισθεί η διάρκεια της εφαρμογής των ποιοτικών κατηγοριών ΙΙΙ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι ποιοτικές κατηγορίες ΙΙΙ που προβλέπονται στους κοινούς κανόνες ποιότητας εφαρμόζονται στα προϊόντα που εμφαίνονται στο παράρτημα του παρόντος κανονισμού καί, για το καθένα από αυτά, κατά τη διάρκεια των περιόδων που μνημονεύονται εκεί.  Άρθρο 2  Ο παρών κανονισμός αρχίζει να ισχύει την επόμενη ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Μαρτίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 118 της 30. 4. 1981, σ. 1.  (3) ΕΕ αριθ. 233 της 20. 12. 1966, σ. 3939/66.  (4) ΕΕ αριθ. L 157 της 28. 6. 1969, σ. 1.  (5) ΕΕ αριθ. L 45 της 24. 2. 1971, σ. 1.  (6) ΕΕ αριθ. L 172 της 31. 7. 1971, σ. 1.  (7) ΕΕ αριθ. L 168 της 25. 6. 1981, σ. 13.  (8) ΕΕ αριθ. L 320 της 15. 12. 1977, σ. 5.  ΠΑΡΑΡΤΗΜΑ  1.2 // Λεμόνια  // από 1 Ιουνίου μέχρι 31 Οκτωβρίου 1982  // Επιτραπέζια σταφύλια:  // από 1 Μαΐου μέχρι 31 Δεκεμβρίου 1982  // Κεράσια:  // από 1 Απριλίου μέχρι 30 Σεπτεμβρίου 1982  // Φράουλες:  // από 1 Απριλίου μέχρι 31 Δεκεμβρίου 1982